Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
28 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ร่วงหนัก 10.86 จุด (-0.79%) ปิดภาคเช้าที่ 1,365.95 จุด โดยมีมูลค่าการซื้อขาย 12,503 ล้านบาท 
– Most Positive Impact: BAY (+0.19 จุด) BJC (+0.13 จุด) DIF (+0.12 จุด)
– Most Negative Impact: CPALL (-0.95 จุด) KBANK (-0.76 จุด) SCB (-0.72 จุด)
จุดสังเกต: วันนี้ SET Index ปรับลงหนักกว่า 0.79% มองมีหลายสาเหตุ ไล้ตั้งแต่ 
1. ลงตามตลาดหุ้นอื่นๆในภูมิภาค อินโดนีเซียเช้านี้ติดลบไปกว่า 1.6% ฟิลิปปินส์ลง 0.49% คาดเป็นผลต่อเนื่องจากกระแสเงินทุนไหลออก หลังสัปดาห์ที่ผ่านมาต่างชาติขายสุทธิประเทศในกลุ่ม TIP รวมกันกว่า 466 ล้านเหรียญ
2. ตัวเลขการส่งออกเดือน ส.ค.2558 ของไทยติดลบ 6.69% ถือเป็นการติดลบต่อเนื่อง 8 เดือนติดต่อกัน ส่งผลให้รวม 8 เดือนส่งออกไทยหดตัวถึง 4.92% เมื่อเทียบกับปีที่แล้ว
3. กลุ่มธนาคารฯ ยังคงเป็นตัวถ่วงตลาดอย่างต่อเนื่อง โดยวันนี้ฉุด SET Index ลงถึง 2.18 จุด ซึ่ง KBANK SCB และ KTB เป็น 3 ธนาคารฯใหญ่ที่กดดัชนีลงมากที่สุด 
 
แนวโน้มตลาดบ่าย  
“ช่วงบ่ายห้ามลงต่ำกว่า 1,360 จุด ไม่งั้นดัชนีอาจต้องลงต่อจนถึง 1,355 จุด” แม้ดัชนีจะเปิดตัวด้วยการลงหนักแต่เช้า แต่ก็ไม่มีสัญญาณของการฟื้นตัวเกิดขึ้น แถมตลาดยังมีมูลค่าการซื้อขายที่เบาบางเพียง 1.2 หมื่นล้านบาท ต่ำกว่าเฉลี่ยเดือน ก.ย.2558 ซึ่งเบาบางอยู่แล้วที่ 1.7 หมื่นล้านบาท ทำให้ช่วงบ่าย SET Index ที่ยังขาดปัจจัยสนับสนุนใหม่ๆ น่าจะต้องแกว่งซึมเชิงลบต่อ โดยบ่ายนี้จะมีแนวรับสำคัญอยู่ที่ 1,360 จุด มองว่า SET Index ไม่ควรลงต่ำกว่าระดับดังกล่าว ไม่เช่นนั้นอาจเกิดภาพการลงต่อเนื่องจนลึกกึง 1,355 จุด ทั้งนี้ SET มีสัญญาณแห่งความหวังจากการลู่เข้าของ Spread S50Z15-S50U15 จากที่ติดลบ 21 จุดในช่วงเช้า มีลดช่วงลบจนเหลือ ลบ 18 และ ลบ 16 จุด อาจเกิดจากแรงซื้อคืน Cover Short และเป็นสัญญาณที่ทำให้ SET ในช่วงบ่ายพลิกฟื้นขึ้นมาได้ 
 
ประเด็นจับตา/ติดตาม:
(+/-) สัปดาห์นี้ติดตามการรายงานตัวเลขเศรษฐกิจสำคัญๆไล่ตั้งแต่ 29 ก.ย. ความเชื่อมั่นผู้บริโภคของสหรัฐ 30 ก.ย. CPI ของกลุ่มยูโรโซน และ PMI ภาคการผลิตของจีน 1 ต.ค. PMI ภาคการผลิตของสหรัฐ และ 2 ต.ค. ตัวเลขการจ้างงานนอกภาคเกษตร และอัตราการว่างงานของสหรัฐ  
– หุ้นแนะนำ: CK  ได้ประโยชน์จากความคืบหน้าการลงทุนโครงสร้างพื้นฐานขนาดใหญ่ของรัฐ PS ประกาศจ่ายปันผลระหว่างกาล 0.5 บาทต่อหุ้น และลุ้นมาตรการกระตุ้นภาคอสังหาฯ CENTEL สถานการณ์วินาศกรรมในประเทศคลี่คลาย และเข้าสู่ฤดูกาลท่องเที่ยว.
– หุ้นเก็งกำไรบ่าย: BJC ลุ้นทำกำไร 35 บาท ตัดขาดทุน 30.75 บาท AJD เป้าทำกำไร 1.95 บาท ตัดขาดทุน 1.58 บาท 
 
Investment Theme  
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) IRPC หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS หุ้นได้ประโยชน์จากเงินบาทอ่อนค่า SVI VNG หุ้น 3Q58 Earning Plays BANPU และ หุ้น 2H2015 Earning Growth MINT CENTEL CPN AOT